als_Latn dik_Latn sag_Latn
Duke marrë shkas nga fotoja Selfie e shkrepur gjatë mbrëmjes së çmimeve Oscar, Anabel realizoi disa javë më parë një konkurs me emrin "Best Group Selfie".
Konkursi u bë i mundur nëpërmjet aplikimit Anabel You dhe pati një sukses të jashtezakonshëm duke marrë me dhjetra aplikime. Pas postimit të fotove në Facebook, shikueshmëria e fotove konkuruese kaloi të gjitha pritshmëritë tona. Na mjafton të përmendim se albumi i fotove eshte parë nga 86 mijë persona dhe fotoja fituese ka marrë mbi 2200 likes.
Na u desh pak kohë për të realizuar diçka të këndshme për pjestarët e fotos fituese, por më në fund arritëm ti ofronim atyre një darkë të këndshme në një nga restorantet më të mira të Tiranës, "Tartufo Bianco". Restoranti ndodhet në zonën e ish-Bllokut, në rrugën Brigada e VIII (përballë me Grand Cafe de Paris) dhe është një restorant që ofron kuzhinë të rafinuar italiane. Shefi i kuzhinës së "Tartufo Bianco" ka jetuar 20 vitet e fundit në Parma të Italisë dhe së fundmi ka vendosur të ofrojë kuzhinën e tij edhe në Shqipëri.
Juxhini, një nga pjestarët e grupit fitues, na ka derguar 2 foto nga mbrëmja me miqtë e tjerë dhe na shkruan: "Përshendetje Anabel! Fillimisht faleminderit për darkën, u kenaqem shumë dhe e shijuam goxha. Dua t'ju dërgoj dy foto nga sot".
E falenderojmë veçanërisht grupin fitues për foton kreative me të cilën ka fituar, por sigurisht edhe gjithë pjesmarrësit e tjerë, fotot e të cilëve mund ti shikoni duke klikuar këtu.
Ju ftojmë gjithashtu të na dërgoni fotot tuaja nëpërmjet aplikimit AnabelYou për Android nga momentet e bukura të jetës tuaj. Shumë vizitorë na kanë dërguar foto të vjetra me motrat apo vëllezërit e tyre e së fundmi shumë të tjerë na kanë dërguar foto me "miqtë e tyre me katër këmbë".
Për të instaluar Anabel You, ju mjafton të keni një celular Android dhe të kërkoni në Google Market/Play me emrin "Anabel You".
als_Latn als_Latn als_Latn als_Latn als_Latn als_Latn als_Latn